ความกลัว
ตัวแข็งทื่อเมื่อรู้สึกถึงอันตรายที่ใกล้เข้ามา
ฝันร้ายน่ากลัวที่กำลังจะเป็นจริง
แต่เมื่อคุณเป็นเจ้าพ่อที่ต้องการรวบอำนาจ
คุณต้องพิจารณาอารมณ์ความรู้สึกของมนุษย์
ในมุมใหม่
เจ้าพ่อใช้ความกลัวในการกุมอำนาจ
มันเป็นอาวุธที่ดีที่สุด
และมีวิธีหนึ่งที่ผ่านการทดสอบ มาแล้วว่าความรู้สึกขนหัวลุกนี้ได้ผล
เพื่อให้คนรู้จักกลัว คุณต้องใช้ความรุนแรง
ถ้าคุณพูดได้ว่า "ผมฆ่าคุณได้
ผมฆ่าเมียคุณได้ ผมฆ่าลูกสาวคุณได้
อย่าลองดีกับผมเด็ดขาด"
คุณเป็นผู้มีอำนาจมากแล้ว
ไม่มีใครสาธิตบทเรียนนี้ได้ทรง ประสิทธิผลเท่ากับเจ้าพ่อตัวพ่อแห่งซิซิลีคนนี้
ซัลวาทอเร่ "โตโต้" รีน่า
โตโต้ รีน่าพัวพันกับ ฆาตกรรมหลายรายเพื่อรวบอำนาจเบ็ดเสร็จ
รีน่าใช้ความรุนแรงเพื่อปลุกปั่นความกลัว
ในระดับประเทศ
รีน่าใช้สารพัดวิธี อย่างไม่เกรงกลัวเพื่อก้าวขึ้นกุมอำนาจ
เหนือมาเฟียซิซิลีในตำนาน ได้ยาวนานเกือบสองทศวรรษ
จนเขาได้ฉายา "ลา เบลวา"
สัตว์ร้าย
ดังนั้นถ้าคุณพร้อมรับชมว่า ความหวาดกลัวใช้ทำอะไรได้บ้าง
เชิญรัดเข็มขัด
(เส้นทางเจ้าพ่อมาเฟีย)
(ซัลวาทอเร่ รีน่า: กุมอำนาจผ่านความกลัว)
ช่วงที่โตโต้ รีน่ากุมอำนาจเหนือ วงการมาเฟียซิซิลีอย่างเบ็ดเสร็จ
เขามีรายได้นับพันล้านจากหลายช่องทาง
หนึ่งในนั้นคือการค้ายาเสพติดไปทั่วโลก ลักลอบค้าอาวุธ และอสังหาริมทรัพย์
แต่คนรู้จักเขามากที่สุดจากตัวเลขน่าตะลึงนี้
คาดกันว่าเขาออกใบสั่งฆ่า มากถึง 800 หรือ 1,000 ราย
ไปไงมาไงรีน่าถึงกลายเป็น
เพชฌฆาตที่สังหารได้หมดจดไร้ปรานีขนาดนั้น
ฝึกฝนครับ
ผมจะให้ดูว่าหมายความว่าอะไร
(ข้อเท็จจริงที่ 1: รีน่าเกิดในสังคมแห่งความรุนแรง)
โตโต้ รีน่าเกิดปี 1930 ที่คอร์เลโอเน
ในครอบครัวชาวนา
คอร์เลโอเนเป็นเมืองในชนบททั่วไป
ที่มีมาเฟียกุมอำนาจ
เชื่อกันว่าพ่อและพี่ชาย ของรีน่าพัวพันกับมาเฟียท้องถิ่น
และรีน่าเริ่มต้นกรุยทางในวงการนี้
โดยมีเป้าหมายขึ้นเป็นหัวหน้าแก๊งคอร์เลโอเน
(ข้อเท็จจริงที่ 2: รีน่าปกครองอยู่เบื้องหลัง)
หลังจากถูกดำเนินคดีข้อหาฆาตกรรมในปี 1969
รีน่าเลือกหลบซ่อนตัว
แต่ไม่เคยห่างหายจากวงการ
การทำตัวลึกลับคืออาวุธอย่างหนึ่งของเขา
มันยิ่งเสริมความยิ่งใหญ่ของเขาในวงการมาเฟีย
เหมือนภูตผีที่ไปโผล่ที่ไหนก็ได้
และอาจกำลังฟังคุณพูดอยู่ก็ได้
ฮัลโหล
(ข้อเท็จจริงที่ 3: รีน่าไม่สนใจจะแบ่งอำนาจกับใคร)
รีน่ายึดอำนาจแก๊งคอร์เลโอเนในปี 1974
แต่เขามีความทะเยอทะยานยิ่งกว่านั้น
เขาตั้งเป้าเป็นหัวหน้าของทุกแก๊ง
เป็นหัวหน้าเจ้าพ่อมาเฟียซิซิลีอีกที
เขาไม่ต้องการชีวิตหรูหรา
เขาไม่ได้สนใจเรื่องพวกนั้น
สิ่งที่เขาสนใจคืออำนาจ
คำพูดนึงที่รีน่าเคยพูดไว้คือ
"คอมมานดาเร เอเมกลิโอ เกฟอเตอเร"
แปลง่ายๆ ได้ว่า "เป็นเจ้าพ่อสุขกว่าอึ๊บสาว"
ผมแปลเองคงไม่ดีเท่านั้น
แต่การจะเดินตามรอย สัตว์ร้ายเพื่อปกครองวงการมาเฟีย
คุณต้องเอาชนะอุปสรรคนับไม่ถ้วนระหว่างทาง
เริ่มกันที่หนึ่งในเรื่องกวนใจที่สุดในการยึดอำนาจ
(กลยุทธ์: สยบสื่อมวลชน)
หนังสือพิมพ์รอบเช้าครับ
ไม่มีอะไรบอกว่าคุณดังได้ดีเท่าการได้ขึ้นหน้าหนึ่ง
แต่เจ้าพ่อมาเฟียที่ฉลาดจะรู้ดีกว่านั้น
มาเฟียลงทุนเต็มที่กับการสร้างภาพลักษณ์
สิ่งที่นักข่าวทำคือ
ตีแผ่ความจริงที่เกี่ยวกับความรุนแรง
ที่เกี่ยวกับหน้าที่การงานของมาเฟีย
สื่อมวลชนระบุชื่อ เปิดโปงสิ่งที่มาเฟียทำ
เพราะอย่างนี้ในฐานะเจ้าพ่อ
บางครั้งคุณก็ต้องกำจัดมากกว่าการลบข่าว
พร้อมขึ้นหน้าหนึ่งหรือยัง
เจ้าพ่อมาเฟียมินนิโซตา อิซาดอร์ บลูเมนเฟลด์
หรือที่รู้จักกันดีในชื่อ คิด แคนน์ ตกเป็น ผู้ต้องสงสัยสั่งฆ่านักข่าว วอลเตอร์ ลิกเกตต์
ต่อหน้าภรรยาและลูกสาว ของเขา หลังจากลิกเกตต์ปฏิเสธ
ที่จะไม่หยุดรายงานข่าวแคนน์ใช้อิทธิพลฉ้อฉล
บงการการบริหารงานของรัฐบาล
หลังจากหนีไปซบอกเบนิโต มุสโสลินี ที่อิตาลีเพื่อเลี่ยงข้อหาฆาตกรรม
มีรายงานว่า หัวหน้าแก๊งมาเฟียนิวยอร์ก วีโต เจโนเวเซ่ออกคำสั่งฆ่า
บรรณาธิการหนังสือพิมพ์ที่ ต่อต้านฟาสซิสต์ คาร์โล เทรสกา
เพื่อเอาใจอิลดูเซหรือท่านผู้นำ
ขณะที่ในวงกว้างเชื่อกันว่า
ปาโบล เอสโกบาร์ฆ่าบรรณาธิการ และผู้พิมพ์ผู้โฆษณาหนังสือพิมพ์โคลอมเบีย
ที่เปิดโปงการค้ายาเสพติด
นอกจากนี้ ยังสั่งวางระเบิดสำนักงานด้วย
(ปี 1978 สี่ปีหลังจากรีน่ากลายเป็นเจ้าพ่อ)
ระหว่างที่รีน่าเดินหน้าทำภารกิจ
รวบอำนาจภายในวงการมาเฟียซิซิลี
เขายังต้องรับมือปัญหาต่างๆ จากฐานันดรที่สี่
เช่น ชายคนนี้
มาริโอ ฟรานเชเซเป็นนักข่าว ของจิโอนาเล ดิ ซิซิเลีย
ซึ่งเป็นหนังสือพิมพ์รายใหญ่ของซิซิลี
และเขากำลังจะตีพิมพ์เรื่องราวของรีน่า
หัวข้อน่ะเหรอ รีน่าพัวพัน การคอรัปชันในโครงการสำคัญของรัฐ
มาริโอ ฟรานเชเซสืบค้น ที่มาของเงิน กองทุนต่างๆ
ที่ลงไปกับการสร้างเขื่อนนั้น
ตอนนั้นเป็นเงิน 200 ล้านดอลลาร์
เป็นเขื่อนที่แพงมาก
เพื่อรักษาผลประโยชน์ของตน
รีน่าต้องรีบลงมือ
ฟรานเชเซสืบค้นเรื่อง งานผิดกฎหมายของรีน่ามาหลายปีแล้ว
และตอนนี้
ในที่สุดก็เห็นภาพรวม
เขารู้ชื่อสมาชิกในแก๊งหลายคน
รู้ชื่อนักธุรกิจที่ทำงานกับมาเฟียด้วย
รีน่ายอมให้นักข่าวคนนี้ รู้กิจการภายในของเขาทะลุปรุโปร่งไม่ได้
เขาจึงสั่งงานน้องเขยตนเอง เลโอลูกา บากาเรลลา
คืนนั้นฟรานเชเซเลิกงานดึก
และขณะที่เขาเดินทาง กลับบ้านในย่านวิอาเล แคมปาเนีย...
เมื่อคู่อริจอมจุ้นของตนพ้นทางไปแล้ว
โตโต้ รีน่าก็เริ่มชอบ อ่านหนังสือพิมพ์รอบเช้ามากขึ้น
ความรุนแรงคือการส่งสารโดยตรง
ถึงนักข่าวและคนอื่นๆ
ที่สนใจอยากเปิดโปงมาเฟียด้วย
"อย่ายุ่ง ไม่งั้นคุณจะเจอชะตากรรมเดียวกัน"
การให้นักข่าวจอมจุ้นเป็นตัวอย่าง ตัดปัญหาคุณไปได้เรื่องหนึ่ง
แต่เมื่อเป้าหมายของคุณคืออำนาจเบ็ดเสร็จ...
เดี๋ยวมา
คุณต้องจัดการคู่แข่ง
ซึ่งไม่ได้สู้ด้วยปากกา
คุณจะสยบคู่แข่งยังไง
(กลยุทธ์: บดขยี้คู่แข่ง)
เพื่ออยู่จุดสูงสุดของปิรามิดนี้
คุณต้องเป็นสุนัขที่ดุร้ายและแกร่งที่สุดในฝูง
นั่นหมายถึงการแยกเขี้ยว
หัวใจสำคัญในการขับเคลื่อน วงการมาเฟียคือความรุนแรง
คุณอาจเป็นนักธุรกิจที่เก่งที่สุดในโลก
ถ้าไม่ใช้ความรุนแรง
คุณอยู่ในวงการได้ไม่นาน
ไม่รอด
ต้นทศวรรษ 1980
รีน่าเดินหน้าเต็มกำลังที่จะเพิ่มพูน อำนาจของตนในวงการมาเฟียซิซิลี
แต่เขาเจออุปสรรคหนึ่งที่สลัดไม่หลุด
สิ่งที่เรียกว่าสภามาเฟีย
สภามาเฟียหรือที่เรียกกันว่าคูโปลา
มีลักษณะคล้ายคณะผู้บริหารวงการมาเฟีย
เป็นการรวมตัวหัวหน้าของตระกูลต่างๆ
มันคือวิธีหนึ่งในการร่วมมือกัน
เพื่อให้ธุรกิจดำเนินไปอย่างราบรื่น
รีน่าเริ่มนั่งในสภาประมาณปี 1969
แต่เริ่มมีความทะเยอทะยานที่ยึดสภา
เป้าหมายเล็กๆ ของรีน่าล่ะ
บังคับให้สภาแต่งตั้งเขาเป็น กาโป เด กาปี หัวหน้าเจ้าพ่อ
แต่มีปัญหาเล็กๆ อย่างหนึ่ง
ตำแหน่งนั้นไม่เคยมีปรากฏ
เขาคิดว่าเขาควรมีอำนาจเบ็ดเสร็จ
เขาไม่อยากแบ่งปัน
รีน่าจึงตัดสินใจเปลี่ยนงานที่เขาทำ ให้เป็นงานที่เขาต้องการ
แผนของสัตว์ร้ายคือ โค่นองค์กรของคู่แข่งคนสำคัญจากภายใน
เริ่มที่การทำข้อตกลงลับนอกรอบ
กับสมาชิกของตระกูลมาเฟียต่างๆ ทั่วซิซิลี
เพื่อเป็นการตอบแทน
พวกเขาจะทำงานสกปรกตามคำสั่งรีน่า
เช่นกำจัดหัวหน้าของตน และแทนที่ตำแหน่งที่ว่างลง
ด้วยมาเฟียที่ภักดีต่อรีน่า
ไม่นานนัก ก็เหลือคู่แข่งไม่กี่รายจากรุ่นบุกเบิก
การจัดการพวกเขาต้องใช้วิธีที่เหมาะกับแต่ละคน
สเตฟาโน บอนตาเต้เป็นหัวหน้า
แก๊งที่ทรงอำนาจมากที่สุดแก๊งหนึ่งในปาแลร์โม
พันธมิตรที่ใกล้ชิดที่สุดของบอนตาเต้ คือชายชื่อซัลวาทอเร่ อินเซริลโล
ทั้งอินเซริลโลและบอนตาเต้ตั้งป้อมกับรีน่า
ซึ่งสำหรับรีน่าแล้ว นี่คือสิ่งที่ต้องกำจัด
คืนหนึ่ง สเตฟาโน บอนตาเต้ กำลังฉลองวันเกิดครบ 42 ปีที่บ้านในปาแลร์โม
เมื่อได้ข่าวงานฉลองนี้ คนของรีน่า ก็เข้าประจำตำแหน่งในละแวกนั้น
เวลาสองทุ่มครึ่ง บอนตาเต้ออกจากปาร์ตี้ เพื่อค้างคืนที่วิลล่าในชนบทของตน
และเจอเรื่องประหลาดใจที่ไม่น่ายินดีที่สุด
กว่าสองสัปดาห์ต่อมา
ขณะที่ซัลวาทอเร่กำลังเสร็จกิจจากการเยือนคู่ขา
โดยจอดอัลฟ่าโรมิโอกันกระสุนไว้ด้านนอก
มือสังหารของรีน่าก็ทำการบ้านมาเหมือนกัน
ดังนั้นเมื่ออินเซริลโลออกจากห้องพักในบ่ายวันนั้น
รีน่าก็ได้ข่าวน่าพึงพอใจที่สุด
แต่สัตว์ร้ายยังไม่จบแค่นั้น
ขณะที่อยู่ในงานศพพ่อของตน
จูเซปเป ลูกชายคนเล็ก ของอินเซริลโล สาบานว่าจะแก้แค้น
ฆาตกรที่ฆ่าพ่อเขา
รีน่าจึงตัดสินใจให้เขาเป็นตัวอย่างด้วย
พวกเขาฆ่าลูกชายวัย 16 ของอินเซริลโล
และก่อนที่เขาจะถูกฆ่า
รีน่าตัดแขนเขาออกทั้งสองข้าง
นี่คือการบอกว่าใครก็ตามที่คิดต่อต้านรีน่า
จะลงเอยเช่นนี้
แผนของรีน่าได้ผลดีเยี่ยม
รีน่าทำสำเร็จดีทีเดียวกับการ ข่มขู่กลุ่มนักฆ่าเดนตายให้หวาดกลัว
จนทำตามคำสั่งของเขา
และผลสุดท้ายคือให้ความร่วมมือ
และสมาชิกหลายคนในสภา
เลือกที่จะก้มหัวให้รีน่า ซึ่งดีกว่าพบจุดจบแบบเดียวกัน
คุณใช้เลือดของคู่แข่ง
ผลักดันตัวเองขึ้นสู่จุดสูงสุดของเจ้าพ่อได้สำเร็จ
ขณะที่คุณเดินหน้าปกครองด้วยความกลัว
คาดไว้ได้เลยว่าศัตรูอีกกลุ่มที่อยู่ในรัฐบาล
กำลังจับตาดูคุณอยู่
จะแสดงให้พวกเขาเห็นยังไงว่าที่จริงใครคุม
(กลยุทธ์: ปิดปากรัฐบาล)
ในฐานะหัวหน้าเจ้าพ่อ
คุณต้องสาธิตให้ทุกคนเห็นว่าคุณมีอำนาจเบ็ดเสร็จ
ไม่
มันสำคัญมากที่เจ้าพ่อมาเฟียจะต้องเป็นคนชักใย
ผู้ออกกฎหมาย เพราะนี่คือการขยายอิทธิพลและอำนาจ
และเมื่อเจ้าหน้าที่ผู้กล้าลืมว่าใครคุุม
ก็เตือนเขาหน่อย
เช่นที่โตโต้ รีน่าทำ
ช่วงต้นยุค 80 มีวัฒนธรรมแห่งความกลัว
เพราะคนเห็นศพตามถนนเกือบทุกวัน
ผู้คนกลัวที่จะออกไปข้างนอก พวกเขากลัวที่จะออกจากบ้าน
ซิซิลีคือถิ่นกำเนิดมาเฟียก็จริง แต่ไม่เคยรบกวนจิตใจมากเท่านี้
(ปาแลร์โม)
ปีนี้มีการสังหารมาเฟียไปราว 100 คนแล้ว
ประชาชนเรียกร้อง ให้เจ้าหน้าที่รัฐทำอะไรสักอย่าง
รัฐบาลจึงตัดสินใจ
ส่งตำรวจที่ทรงอิทธิพลและโด่งดังที่สุดของกรม
นายพลอัลแบร์โต ดัลลา เคียซา
มาที่ปาแลร์โมโดยมอบ อำนาจพิเศษให้เขาต่อสู้กับมาเฟีย
แต่เมื่อเป็นเรื่องการรักษาอำนาจของตน
รีน่าก็มีอำนาจพิเศษของตนเอง
ในเดือนพฤษภาคม ปี 1982
ดัลลา เคียซามาถึงปาแลร์โม
พร้อมกับภรรยาสาวคนใหม่ เอมมานูเอลา
ไม่กี่เดือนหลังจากพวกเขามาอยู่ที่นี่
คู่สามีภรรยาก็ออกจาก ศูนย์บัญชาการตำรวจเพื่อไปกินมื้อค่ำ
โดยมีรถตำรวจคันหนึ่งอารักขา
แต่เมื่อพวกเขาเข้าถนนสายหลัก
ก็ถูกล้อม
ดัลลา เคียซาพยายาม ปกป้องภรรยาอย่างกล้าหาญ
แต่ไม่มีประโยชน์
พวกเขาถูกยิง 30 นัด
เมื่อคุณลงมือสังหารอย่างโฉ่งฉ่างเป็นพิเศษ
เช่น ใช้ปืนกล กลางถนนกลางวันแสกๆ
มันคือการส่งสารถึงชุมชน และบางครั้งก็ถึงคนทั้งประเทศ
งานศพของดัลลา เคียซามีผู้ร่วมงาน ล้นหลามและทุกคนแสดงความโกรธ
พวกเขาระดมขว้างเหรียญ
ด้วยความโมโหที่รัฐบาลควบคุมมาเฟียไม่ได้
ที่งานศพของดัลลา เคียซา ใครสักคนถือป้ายที่เขียนว่า
"ความหวังของสุจริตชนชาวซิซิลีตายแล้ว"
พูดอีกอย่างก็คือ ภารกิจสำเร็จ
การสังหารดัลลา เคียซาแสดงให้เห็นว่า
"เราจัดการใครก็ได้
และเราจะฆ่าคุณ
ถ้าคุณขวางทางเรา"
มีวิธีไหนทำให้คนสยบได้ดีกว่านี้อีก
แต่ตามที่ระบุในคู่มือนี้ คุณจะรักษาอำนาจสูงสุดไว้ได้ต่อเมื่อ
รักษามาตรฐานให้สูงเข้าไว้
พลาดครั้งเดียว
นำไปสู่หายนะได้
(กลยุทธ์: ปิดจบทุกงาน)
เมื่อเป้าหมายของคุณคือ ทำให้ทั้งสังคมหวาดกลัวและยอมสยบ
ก็ไม่สามารถทำครึ่งๆ กลางๆ
ถ้าคุณจะทำลายศัตรู คุณต้องมั่นใจว่าโค่นจนเหี้ยน
พวกเขาจะได้ไม่มีวันมาเอาคืน
ถึงจุดหนึ่งถ้าคุณมีปัญหากับใครสักคน
ปัญหาก็จะอยู่ตรงนั้นเสมอ
เพราะอย่างนี้ปัญหานั้นจึงต้องถูกกำจัด
ผู้มีเกียรติและรอบคอบเหล่านี้ จึงต้องเก็บงานให้เรียบร้อยเสมอ
หลังจากไวท์ตี้ บัลเจอร์ ถูกกล่าวหาว่า หมายหัวหัวหน้าแก๊งคู่แข่ง
อัล โนตารันเจลี ถึงขั้นเอาให้ตาย
การไล่ล่านี้นำไปสู่ การสังหารน้องชายของโนตารันเจลี
และบาร์เทนเดอร์ผู้โชคร้าย
ก่อนที่สุดยอดนักฆ่าของไวท์ตี้ จะกำจัดเป้าหมายได้ในที่สุด
มาเฟียออสเตรเลีย โรเบิร์ต ทริมโบเล
พยายามอยู่สองครั้งที่จะกำจัด โดนัลด์ แมคเคย์ นักรณรงค์ต่อต้านยาเสพติด
ครั้งแรกเขาพยายามล่อเหยื่อ ด้วยข้อตกลงทำธุรกิจปลอมๆ
ก่อนออกใบสั่งยิงเขาตาย กลางลานจอดรถได้ในที่สุด
ขณะที่วาคิน "เอลชาโป" กูซมานใช้เวลาสิบปี
พยายามฆ่าหัวหน้าแก๊งค้ายาคู่แข่ง รามอน อาเรลลาโน่ เฟลิกซ์
รวมครั้งที่ลอบสังหารไม่สำเร็จ ในไนต์คลับเปอร์โต วัลลาร์ตา
เมื่ออาเรลลาโน่ถูกโค่นได้ในที่สุด
มีรายงานว่าเอลโชปายกให้เรื่องนั้น คือเรื่องรื่นรมย์ที่สุดในชีวิตเขา
เมื่อเขาตกเป็นผู้ต้องสงสัย ในเหตุฆาตกรรมหลายร้อยคดี
รีน่าจึงมีประวัติการทำงานโชกโชน
แต่มีคู่แข่งในวงการมาเฟียรายหนึ่ง
ที่เขาเอื้อมไปจัดการไม่ได้จนน่าหงุดหงิด
ทอมมาโซ บูเชตต้าเป็นที่รู้จักในชื่อ "เจ้านายแห่งสองโลก"
เพราะเขามีผลประโยชน์ทางธุรกิจ อยู่ทั้งสองฟากแอตแลนติก
เขาพัวพันกับการค้ายา และลงเอยด้วยการย้ายไปบราซิล
บูเชตต้าช่วยก่อตั้งสภามาเฟียซิซิลี
และเป็นพันธมิตรกับสุดยอดคู่แข่ง ของรีน่าที่กลายเป็นเหยื่อไปแล้ว
สองเจ้าพ่อแห่งปาแลร์โม บอนตาเต้
และอินเซริลโล
รีน่ามองว่าเขาเป็นภัยคุกคาม และอยากให้เขากลับมา
เพื่อรีน่าจะได้กำจัดเขา
รีน่าตัดสินใจล่อบูเซตต้าออกจากที่กบดาน
โดยใช้สารพัดวิธีสุดโต่งโน้มน้าวใจ
เคราะห์ร้ายไปตกอยู่ที่ ลูกชายสองคนโตของบูเชตต้า
ซึ่งหลังจากเอารถคันใหม่ออกไปซิ่ง
ก็ถูกลักพาตัว และไม่เคยมีใคร ได้ข่าวจากพวกเขาอีกเลย
เชื่อกันว่าพวกเขา ตกเป็นเหยื่อของลูปารา เบียงก้า
ฉายาปืนลูกซองขาว
ลูปารา เบียงก้าคือนักฆ่าที่ไม่เหลือศพให้เห็น
ซึ่งเป็นอีกวิธีที่มาเฟียใช้ความกลัวบงการผู้คน
นอกจากหาหลักฐานไม่ได้แล้ว
ยังเป็นการซ้ำเติมครอบครัวเหยื่อ ที่ไม่สามารถอำลาผู้ตายได้
รีน่าหวังว่าบูเชตต้าจะเศร้าและอยากแก้แค้น
จนลากเขาออกจากที่ซ่อนได้
แต่เปล่า
ดังนั้นหนึ่งวันหลังวันคริสต์มาส
รีน่าส่งมือสังหารไปที่จัตุรัสแห่งหนึ่ง ใกล้อนุสาวรีย์เสรีภาพแห่งปาแลร์โม
มือปืนกระหน่ำยิงลูกเขย และหลานสองคนของบูเชตต้า
ไม่รู้ยังไงพวกเขาถึงไม่เห็นลูกสาว ของบูเซตต้าที่อยู่หลังเคาน์เตอร์
สองวันต่อมา การสังหารหมู่ ช่วงเทศกาลยังดำเนินต่อไป
พี่ชายและหลานชายของบูเซตต้า ถูกยิงตายที่ร้านกระจกของครอบครัว
รีน่าฆ่าคนในครอบครัวของ ทอมมาโซ บูเซตต้าประมาณสิบกว่าคน
คนพวกนี้ส่วนใหญ่ไม่เกี่ยวข้องกับธุรกิจมาเฟียเลย
แต่ถึงแม้รีน่าจะทุ่มเทสุดความสามารถ ทอมมาโซ บูเชตต้าก็ไม่งับเหยื่อ
บูเชตต้าไม่ยอมปรากฏตัว
เขาไม่กลับมา
ในที่สุด การลี้ภัยของบูเซตต้า ก็จบลงโดยไม่สมัครใจ
ทางการบราซิลจับกุมเขา
และส่งตัวเขากลับอิตาลีในปี 1984
บูเชตต้าจึงถูกตำรวจอิตาลีควบคุมตัว
จากนั้นเขาก็ได้พบจิโอวานนี ฟัลคอเน่
(จิโอวานนี ฟัลคอเน่)
จิโอวานนี ฟัลคอเน่ เป็นอัยการชื่อดังที่ไล่ล่ามาเฟีย
บูเชตต้าตัดสินใจใช้สถานการณ์ เฉพาะหน้าให้เกิดประโยชน์สูงสุด
โดยวางแผนแก้แค้นสัตว์ร้าย
บูเชตต้าร่วมมือกับจิโอวานนี ฟัลคอเน่
เขาให้ข้อมูลอย่างละเอียดเกี่ยวกับวงการมาเฟีย
เพื่อโค่นรีน่า
เป็นการแก้แค้น คำให้การของเขา ทำให้อัยการที่ไล่ล่ามาเฟียอยู่
สามารถส่งฟ้องสมาชิกสภามาเฟีย
ในข้อหาจ้างวานฆ่าหลายร้อยราย
เมื่อถึงคราวเก็บงานกับบูเชตต้า
รีน่าล้มเหลวแถมยังส่งผลย้อนกลับแบบพังพินาศ
ตอนนี้เขากับมาเฟียทั้งวงการ ตกเป็นเป้าของทางการแล้ว
แต่ถึงแม้ในยามที่ทุกอย่างดูสิ้นหวัง
คุณยังสามารถกลับมายืนหยัด
ด้วยการยึดแนวทางตามคู่มือนี้อีกครั้ง และแสดงให้เห็นว่าคุณพร้อมทุ่มเทแค่ไหน
(กลยุทธ์: ไม่ละเว้นแม้แต่คนเดียว)
มีคำหนึ่งกล่าวไว้สำหรับ เวลาที่คุณไม่มีอะไรจะเสียแล้ว
ไร้ขีดจำกัด
ดังนั้นเมื่อดูเหมือนศัตรูกำลังจะได้เปรียบ
นั่นคือโอกาสที่คุณจะพร้อมสู้
เจ้าพ่อมาเฟียที่จนตรอกคือตัวอันตราย
คุณไม่รู้หรอกว่าพวกเขาจะทำอะไรได้บ้าง
และเมื่อบูเชตต้าแฉความลับให้ตำรวจรู้
โตโต้ รีน่ายิ่งจนตรอก
ฟัลคอเน่เริ่มขอหมายจับผู้ต้องสงสัย 366 คน
ซึ่งถือว่าเยอะมาก
รีน่าอยู่ในรายชื่อหมายจับนั้น แต่ยังคงหลบหนีการจับกุม
มาเฟียชั้นแนวหน้าหลายคน ที่เป็นลูกน้องเขา โชคไม่ดีนัก
โตโต้ รีน่ารู้สึกถึงภัยครั้งใหญ่
ทุกอย่างที่เขาทุ่มเทมากำลังจะถูกทำลาย
ไปพร้อมกับหมายจับเหล่านั้น
สิ่งที่ตามมาคือการดำเนินคดีครั้งสำคัญ
ที่เรียกขานในเวลาต่อมาว่าแม็กซีไทรอัล
โดยมีจิโอวานนี ฟัลคอเน่เป็นศูนย์กลาง
หลักๆ แล้วการพิจารณาคดีหมู่ครั้งนั้น
คือการนำมาเฟียทั้งองค์กรขึ้นศาลเพื่อไต่สวน
ดังนั้นเป้าหมายสูงสุด ของแม็กซีไทรอัลคือกำจัดวงการมาเฟีย
และเมื่อคุณเป็นหัวหน้าเจ้าพ่อมาเฟียทั้งหลาย
นี่ถือเป็นเรื่องส่วนตัว
มาเฟียหลายคนคิดว่า
ความที่รีน่ามีเส้นสายมากมายในวงการเมือง
พวกเขาคงรอดการไต่สวน
แต่ในการพิจารณคดี ผู้ต้องหา 475 คน พบว่ามีความผิด 342 คน
แต่หลายสิบคนไม่มาขึ้นศาล
เพราะหลบซ่อนตัวอยู่ซึ่งรวมถึงโตโต้ รีน่าด้วย
เมื่อศาลตัดสินว่าพวกเขามีความผิด
ฟัลคอเน่ได้พิสูจน์แล้วว่า มาเฟียซิซิลีไม่ได้ไร้เทียมทาน
ทีนี้ก็มีสิ่งที่เรียกว่า "เลแมร์เจนซา เพนติติ"
ปัญหาใหญ่กลายเป็นเรื่องที่ว่า มาเฟียให้ความร่วมมือในฐานะพยานซะเอง
รีน่าจึงต้องหาทางทำให้กลุ่มมาเฟียเห็นว่า
คนที่ให้ความร่วมมือกับทางการก็ใช่ว่าจะปลอดภัย
เขาเล่นงานใครก็ได้
วันที่ 23 พฤษภาคม ปี 1992
วีรบุรุษของแม็กซีไทรอัล
จิโอวานนี ฟัลคอเน่ กลับมาที่ปาแลร์โมพร้อมภรรยา
พวกเขาไม่ได้กลับมาอย่างหลบๆ ซ่อนๆ
ฟัลคอเน่ตัดสินใจเลือกที่จะเสี่ยง
แทนที่จะนั่งไปกับทีมคุ้มกัน
เขายืนกรานจะขับรถเอง จากสนามบินไปยังบ้านในชนบท
โดยไม่รู้เลยว่ารีน่ากับพรรคพวก วางแผนแก้แค้นรออยู่แล้ว
เมื่อขบวนรถของฟัลคอเน่ใกล้จะถึงเมืองคาปาชี
กับดักก็ทำงาน
ฟัลคอเน่และภรรยาบาดเจ็บ และเสียชีวิตในเวลาต่อมา
ระเบิดครั้งนั้นรุนแรงมากจนเครื่อง ตรวจจับแผ่นดินไหวละแวกนั้นทำงาน
แต่รีน่ายังไม่จบแค่นี้
สองเดือนต่อมา เพื่อนร่วมงาน ของฟัลคอเน่ในการโค่นมาเฟีย
เปาโล บอร์เซลลิโน่ก็ถูกสังหารเช่นกัน
ในเหตุคาร์บอมบ์หน้าอาคารที่พักของแม่เขาเอง
สารของรีน่าชัดเจนมาก
ข้อความว่า "ถ้ามาแหยมกับเรา เราไม่สนว่าคุณอยู่สูงแค่ไหน"
"เราไม่สนว่ามีคนคุ้มกันคุณหนาแน่นแค่ไหน"
"เราจะฆ่าคุณแน่นอน"
แต่เมื่อรีน่าประกาศจุดยืนดุเดือดขนาดนั้น
เขาก็จุดชนวนให้เกิดผลบางอย่างที่ไม่คาดคิด
รัฐบาลอิตาลีอับอายมาก กับการที่ฟัลคอเน่และบอร์เซลลิโน่ถูกฆ่า
พวกเขาจึงส่งทหาร 7,000 นาย ไปซิซิลีเพื่อยึดพื้นที่นั้นคืน
หกเดือนต่อมา
เมื่อกลุ่มมาเฟียของรีน่าที่เหลือถูกปิดล้อม
สมาชิกรายหนึ่งกลัวมาก จนชี้เบาะแสที่ซ่อนตัวของรีน่า
และแล้วสัตว์ร้ายก็ถูกจับ
หัวหน้าของเหล่าเจ้าพ่อโลกใต้ดินของซิซิลี
ซัลวาทอเร่ รีน่าถูกจับเมื่อสองวันก่อน
หลังจากบงการจากใต้ดิน และกุมอำนาจเบ็ดเสร็จผ่านความกลัว
ตอนนี้ในที่สุดรีน่าก็พร้อมถ่ายภาพโคลสอัพแล้ว
มันเหมือนพ่อมดแห่งออซปรากฏตัว
แบบว่าคุณเปิดม่าน แล้วเจอแค่ชายแก่ตัวเล็กๆ คนหนึ่ง
เขาจะทำร้ายใครได้
ผมเป็นแค่ชาวไร่คนหนึ่ง ผมทำงานอย่างซื่อสัตย์สุจริต
ซัลวาทอเร่ รีน่ามีลูกสี่คน
เขารักเด็ก
เขารักทุกอย่างและทุกคน
อ้อ ครับ
หลังจากกุมอำนาจเบ็ดเสร็จ
เหนือแก๊งที่มีชื่อเสียงโด่งดัง และมีประวัติยาวนานที่สุดแก๊งหนึ่ง
โตโต้ รีน่าก็เสียชีวิตในโรงพยาบาลราชทัณฑ์
หนึ่งวันหลังวันเกิดครบ 87 ปี
เขายังคงเป็นบุคคลลี้ลับจนถึงที่สุด
เพราะไม่เคยพูดถึงสิ่งที่เขาทำ
ไม่เคยปริปากชี้ตัวผู้เกี่ยวข้อง ทั้งในวงธุรกิจและการเมือง
แต่ถ้าการสร้างความบรรลัย จากเงามืดไม่ค่อยน่าสนุกสำหรับคุณ
มีอีกวิธีที่จะกรุยทางเป็นเจ้าพ่อมาเฟีย
ซึ่งจะทำให้คุณดังแน่ๆ
แค่ว่ามันไม่ใช่วิธีที่ถูกต้อง
ยกตัวอย่างให้เห็นภาพ
จอห์น กอตติ ราชามาเฟียนิวยอร์ก
ผู้จุดไฟเผาคู่มือนี้ทิ้งเพื่อขีดเขียนกฎของตนเอง
และกลายเป็นดารา
โดยลากทั้งองค์กรของเขาพินาศไปพร้อมกัน
พร้อมเรียนรู้สิ่งที่ห้ามทำหรือยัง
คำบรรยายโดย เพียรพิไล ธรรมลิขิตชัย